Storiewerf soek jóú haasbek- en bangmaakstoriesArgieffoto (Foto: congerdesign/Pixabay) Weet jy hoe om grilstories te skryf wat koue rillings oor ŉ mens se lyf jaag? Miskien ken jy dalk ŉ leerder, klasmaat of iemand in jou vriendekring wat ŉ bobaas storieverteller is. Dan behoort jy verder te lees óf onmiddellik Storiewerf se goeie nuus met die spookstorieskrywer te deel. Storiewerf, ŉ webtuiste vir die bevordering van kinder- en jeugliteratuur en jong skryftalent, is vanjaar 21 jaar oud. As deel van Storiewerf se feesviering vanjaar word ŉ skryfkompetisie in samewerking met die vakgroep Skryfkuns van die Noordwes-Universiteit (NWU) en die Federasie van Afrikaanse Kultuurvereniginge (FAK) aangebied. Stories wat vir die kompetisie ingeskryf word, moet in Afrikaans wees en inpas by Storiewerf se Haasbekkies- en Grilgrot-afdelings. Inskrywings moet ook vergesel word van oorspronklike illustrasies wat by die storie pas. Deelnemers kan vir een van drie kategorieë inskryf: laerskool- en hoërskoolleerders en volwassenes. Het jy ŉ hupstoot nodig om aan die gang te kom? Storiewerf deel ŉ paar riglyne met aspirantskrywers: Prysgeld van R10 000 word deur die FAK geborg en deelnemers sal ŉ Storiewerf-FAK-sertifikaat ontvang. Besoek Storiewerf se webwerf vir meer besonderhede oor die kompetisie of stuur ŉ e-pos na Franci Greyling by [email protected]. Die sluitingsdatum is Donderdag 15 Julie en inskrywings kan per e-pos gestuur word na [email protected].